Nr. 18.153 / 24.09.2020

**COMUNICAT**

**privind preluarea cererilor pentru acordarea ajutoarelor pentru încălzirea locuințelor în sezonul rece noiembrie 2020 – martie 2021**

Preluarea cererilor, declarațiilor pe propria răspundere și a actelor doveditoare pentru acordarea ajutoarelor pentru încălzirea locuințelor se va face, conform dispoziției primarului municipiului Arad nr. 1.824/23.09.2020 începând cu data de **12.10.2020**, în următoarele locații:

**1) Centrul pentru acordarea ajutorului pentru încălzirea locuințelor nr. 1**

Locație: Arad, Piața Plevnei, nr. 1

Cartiere arondate: Centru (B-dul Revoluției, de la P-ţa Romană până la Gară și străzile adiacente), Aradul Nou, Sânicolaul Mic, Subcetate, Mureșel, Grădiște, Cartierul Funcționarilor.

**2) Centrul pentru acordarea ajutorului pentru încălzirea locuințelor nr. 2**

Locație: Arad, Calea Radnei, nr. 250, sediul Direcției de Asistență Socială Arad

Cartiere arondate: Micalaca (inclusiv zona III).

***La această locație se vor depune cererile pentru acordarea ajutorului pentru încălzirea locuinței cu energie electrică de către toți solicitanții de pe raza municipiului Arad.***

***La această locație se vor depune cererile pentru acordarea ajutorului pentru încălzirea locuințelor de către beneficiarii de ajutor social conform Legii nr. 416/2001, privind venitul minim garantat, cu modificările și completările ulterioare și de beneficiarii de alocație pentru susținerea familiei, conform Legii nr. 277/2010, cu modificările și completările ulterioare.***

**3) Centrul pentru acordarea ajutorului pentru încălzirea locuințelor nr. 3**

Locație: Arad, Calea Aurel Vlaicu, nr. 227

Cartiere arondate:

A) Pentru încălzirea locuințelor cu energie termică și gaze naturale: Şega, Gai, Bujac, Poltura, 6 Vânători.

B) Pentru încălzirea locuințelor cu lemne, cărbuni și combustibili petrolieri: Gai, Bujac, Poltura, 6 Vânători.

**4) Centrul pentru acordarea ajutorului pentru încălzirea locuințelor nr. 4**

Locație: Arad, str. Rodnei (zona Confecții), nr. 3-5, bl. 5

Cartiere arondate:

A) Pentru încălzirea locuințelor cu energie termică și gaze naturale: Pârneava, zona Confecții, Faleza Sud, Drăgășani, Cadaş.

B) Pentru încălzirea locuințelor cu lemne, cărbuni și combustibili petrolieri: Pârneava, zona Confecții, Faleza Sud, Drăgășani, Cadaş, Şega.

Soluționarea cererilor se face în conformitate cu prevederile O.U.G. nr. 70/2011 cu modificările și completările ulterioare și a actelor normative care reglementează materia, iar ajutorul se acordă în funcție de data înregistrării solicitării, după cum urmează:

* începând cu luna noiembrie 2020 pentru solicitările depuse în intervalul 12.10.2020 - 20.11.2020
* începând cu luna depunerii cererii pentru solicitările depuse până în data de 20 a lunii
* începând cu luna următoare depunerii cererii pentru solicitările depuse după data de 20 a lunii.

|  |  |  |
| --- | --- | --- |
| DIRECTOR GENERAL, | DIRECTOR GENERAL ADJUNCT, | ŞEF SERVICIU, |
| Oana Pârvulescu | Christian Cojocaru | Cezar Jancă |